मध्यप्रदेश के ‘मामा’ यानी केंद्रीय कृषि मंत्री शिवराज सिंह चौहान शुक्रवार की शाम बोकारो पहुंचे थे. घोषित कार्यक्रम राष्ट्रवादी विचार मंच की ओर से आयोजित विचार संगोष्ठी में हिस्सा लिया. इसके बाद उन्होंने बोकारो विधायक बिंरची नारायण के सेक्टर एक स्थित आवास में भोजन किया. रात्रि 12:30 बजे तक मुलाकात का दौर चलता रहा. भाजपा सूत्रों की मानें तो केंद्रीय मंत्री से मुलाकात के दौरान क्षेत्र में चल रहे राजनीतिक गतिविधि पर भी चर्चा हुई. विभिन्न विधानसभा से टिकट की आस लगाये नेताओं ने भी इस दौरान बात रखी.